Համայն հայության գերագույն նպատակը պիտի լինի Հայրենիքի զորացումը: Այս գիտակցությունը պիտի ժառանգենք նաև մեր սերունդներին, ինչպես ժամանակին արել են Պողոս Նուբարը, Ալեքսանդր Մանթաշյանը, Գալուստ Գյուլբենկյանը, Միքայել Արամյանցը, Լազարյան եղբայրները, Ալեք Մանուկյանը, Մելքոնյան եղբայրները և շատ-շատ ուրիշներ: Մեր օրերում, ձեր ակտիվ գործունեությամբ, դուք կերտում եք ՀԲԸՄ նորագույն պատմությունը` դառնալով հայոց պատմության մի արժանի մասը: Կգան ժամանակներ, և ապագա սերունդները կհավերժացնեն նաև այստեղ ներկա շատերի անունները և կոգեշնչվեն ձեր գործերով ու ապրած կյանքով: